Օգոստոսի 13-ին կայացավ հանդիպում Հ2 հեռուստաընկերության արտաքին կապերի բաժնի ղեկավար Էմմա Ղազարյանի հետ: Վերջինս խոսեց հոռուստաընկերության գործունեության հիմնական առանձնահատկությունների, վարած քաղաքականության և աշխատակազմի ընտրության մասին: Հետաքրքիր քննարկումներ ծավալվեցին հեռուտաընկերության թափանցիկության, հաշվետվողականության և կոմպետենցիայի հարցերի շուրջ: Էմմա Ղազարյանը ներկայացրեց նաև վերջին ժամանակներս հեռուստաընկերության կողմից իրականացրած և առաջիկայում պլանավորվող խոշոր ծրագրերը: Մասնակիցները նաև շրջեցին մի քանի տաղավարներով, որտեղ ավելի մոտիկից ծանոթացան, թե ինչպես են կատարվում նկարահանումները և հեռարձակումները: